సనా మీర్

**సనా మీర్** (జననం: 5 జనవరి 1986) ఒక పాకిస్తానీ మాజీ క్రికెటర్, క్రికెట్ వ్యాఖ్యాత, ఆమె పాకిస్తాన్ జాతీయ మహిళా క్రికెట్ జట్టు ఒక రోజు పోటీలు, టి20 అంతర్జాతీయ పోటీలలో కెప్టెన్ గా  పనిచేసింది, 226 అంతర్జాతీయ మ్యాచ్ లు  ఆడింది , వీటిలో 137 మ్యాచ్ లకు  జట్టు నాయకత్వం వహించింది. మహిళా ఒకరోజు అంతర్జాతీయ క్రికెట్లో  100 వికెట్లు తీసిన తొలి పాకిస్తాన్ బౌలర్ ఆమె .  కరాచీ,  జరాయ్ తారాకియాటి బ్యాంక్ లిమిటెడ్ తరపున దేశీయ క్రికెట్ ఆడింది.

## ప్రారంభ జీవితం
రావల్పిండి నుండి ఒక సైనిక కుటుంబంలో అబోటాబాద్ లో జన్మించింది.  తండ్రి మీర్ మోయతాజిద్ పాకిస్తాన్ సైన్యం లో  కల్నల్  గా పనిచేశాడు. ఆమె తండ్రి సేవలో ఉన్నప్పుడు ఆమె వివిధ కంటోన్మెంట్లలో నివసించింది.  రావల్పిండి లో తన ప్రారంభ విద్య తరువాత గుజ్రాన్వాలా కంటోన్మెంట్ లో కొంతకాలం చదువుకుంది.  హైటెక్ హెవీ ఇండస్ట్రీస్ టాక్సిలా ఎడ్యుకేషన్ సిటీ, టాక్సిలా కంటోన్మెంట్ లో మెట్రిక్యులేషన్ పూర్తి చేసింది.  ఆమె కుటుంబం కరాచీ వెళ్లి అక్కడ ఆమె ఇంటర్మీడియట్,  బ్యాచిలర్ డిగ్రీలను పూర్తి చేసింది. తరువాత ఆమె నేషనల్ యూనివర్శిటీ ఆఫ్ సైన్సెస్ & టెక్నాలజీ (NUST) లో చేరారు , కానీ క్రికెట్ పై  దృష్టి పెట్టడం వల్ల ఇంజనీరింగ్ డిగ్రీని పూర్తి చేయలేకపోయింది.

## అంతర్జాతీయ క్రికెట్

### జట్టు నాయకత్వం
మే 2009న మీర్ మహిళల ప్రపంచ ట్వంటీ20 పాకిస్తాన్ కెప్టెన్సీ అప్పగించారు. దక్షిణాఫ్రికాలో   2010 ఐసీసీ ఉమెన్స్ క్రికెట్ ఛాలెంజ్ పోటీలక మీర్ జట్టు నాయకత్వం కొనసాగించింది. 2010 ఆసియా   క్రీడలలో మీర్ జట్టుకు బంగారు పతకం సాధించింది.

ఆమె నాయకత్వం లో  పాకిస్తాన్ వరుసగా నాలుగోసారి జాతీయ ఛాంపియన్షిప్ ను  గెలుచుకుంది. నాలుగేళ్లలో దేశీయ స్థాయిలో ఆమె జట్టు  ఒక్క మ్యాచ్ కూడా ఓడిపోలేదు.

### 2011 నుంచి 2014
మీర్ 2011లో శ్రీలంకలో ఆడినప్పుడు పాకిస్తాన్ జట్టును టి20 ఒక రోజు పోటీలో  వారి మొట్టమొదటి టోర్నమెంట్ కు విజయం లభించింది. క్వాడ్రాంగ్యులర్ కప్ లో  శ్రీలంక, పాకిస్తాన్ , ఐర్లాండ్,  నెదర్లాండ్స్ జట్లు ఉన్నాయి. నెదర్లాండ్స్తో జరిగిన టి20 క్వాడ్రాంగ్యులర్ - కప్ ఫైనల్లో ఆమెకు 'ప్లేయర్ ఆఫ్ ది మ్యాచ్' టైటిల్ కూడా లభించింది.

ఆమె నాయకత్వంలో  2012 ప్రపంచ కప్ క్వాలిఫైయర్స్ః మహిళల జట్టు 2012 టి20కు ,  2013 మహిళల వన్డే ప్రపంచ కప్ కు  అర్హత సాధించింది. మొట్టమొదటిసారిగా ఈ జట్టు దక్షిణాఫ్రికాను కూడా ఓడించింది , తద్వారా వారి ప్రపంచ ర్యాంకింగ్ 8 నుండి 6కి పెరిగింది. దేశీయ క్రికెట్లో ఆమె నాయకత్వంలో జెడ్టిబిఎల్ జట్టు మొట్టమొదటి బిబి టోర్నమెంట్,  7వ జాతీయ ఛాంపియన్షిప్ ను గెలుచుకుంది. దీనితో మీర్ 23 మార్చి 2012న క్రికెట్లో ఆమె చేసిన సేవలకు గాను తమ్ఘా - ఎ - ఇంతియాజ్ అవార్డు పొందిన పాకిస్తాన్ మొట్టమొదటి మహిళా క్రికెటర్ గా పేరు సంపాదించింది.

దేశీయ క్రికెట్లో ఆమె నాయకత్వంలో జెడ్టిబిఎల్ జట్టు రెండవ  బిబి టోర్నమెంట్,  8వ జాతీయ ఛాంపియన్షిప్ ను కూడా గెలుచుకుంది. దీని వలన జట్టు 6 వ స్థానం లో కి వచ్చింది. మీర్ PCB మహిళా క్రికెటర్ అఫ్ ది ఇయర్ 2013, పురస్కారం తీసుకున్న మొదటి మహిళా క్రికెటర్.

2013లో ఐరోపా  పర్యటనలో పాకిస్తాన్ మహిళల జట్టు తమ అత్యుత్తమ ప్రదర్శన కనబరిచింది. ఈ జట్టు ఏ ఫార్మాట్లోనైనా మొదటిసారిగా ఇంగ్లాండ్ ను  ఓడించి , టీ20 సిరీస్ సమం చేసింది. ఈ జట్టు 11 మ్యాచ్ లలో గెలుపు  సాధించింది. ఈ పర్యటన ముగిసిన తరువాత పాకిస్తాన్ మహిళల జట్టులో ఐసీసీ ఉత్తమ 20 క్రీడాకారుల  స్థానాల్లో  6 మంది సభ్యులు ఉన్నారు

ఆమె 2014 ఆసియా క్రీడలలో పాకిస్తాన్ తరపున ఆడింది. పాకిస్తాన్ జట్టు  బంగారు పతకం సాధించింది.

### 2017 - 2019
ఫిబ్రవరి 2017 లో  2017 మహిళల క్రికెట్ ప్రపంచ కప్ క్వాలిఫైయర్ సందర్భంగా ఆమె మహిళల వన్డేల్లో 100 వికెట్లు తీసిన మొదటి పాకిస్తాన్ మహిళగా నిలిచింది. అదే సంవత్సరం సెప్టెంబర్ లో  మీర్ ఆ పదవి నుంచి తప్పుకున్న తర్వాత బిస్మా మరూఫ్ ను  పాకిస్తాన్ మహిళల ఒక రోజు అంతర్జాతీయ జట్టుకు కెప్టెన్ గా నియమించారు.

2018లో వెస్టిండీస్ లో  జరిగిన 2018 ఐసిసి మహిళా ప్రపంచ ట్వంటీ20 టోర్నమెంట్ కు పాకిస్తాన్ జట్టులో ఆమె ఎంపికైంది. అక్టోబర్ 2018లో, ఐసీసీ ఒక రోజు అంతర్జాతీయ పోటీలకు సంబంధించి   బౌలర్ల ర్యాంకింగ్స్ లో    నంబర్ 1 స్థానం సాధించిన మొదటి పాకిస్తాన్ మహిళా క్రికెటర్ ఆమె. 2010,  2014 ఆసియా క్రీడల్లో పాకిస్తాన్ కి  రెండు స్వర్ణ పతకాలకు అందించింది. 2008 మహిళల క్రికెట్ ప్రపంచ కప్ క్వాలిఫైయర్ లో  *'ప్లేయర్ ఆఫ్ ది టోర్నమెంట్* ' సనా ను ప్రకటించారు.  ప్రస్తుతం ఐసీసీ ప్లేయర్ ర్యాంకింగ్స్ లో మహిళల ఒక రోజు అంతర్జాతీయ బౌలర్లలో 1వ స్థానంలో ఉంది. ఆమె గత 9 సంవత్సరాలుగా ఐసీసీ మొదటి 20 స్థానాల్లో ఉంది. ఆమె నాయకత్వం లో  పాకిస్తాన్ నుండి 8 మంది ఆటగాళ్ళు ఐసిసి మొదటి 20 స్థానాల్లో చోటు దక్కించుకున్నారు.

ఫిబ్రవరి 2019లో , ఆమె 100 మహిళల ట్వంటీ 20 అంతర్జాతీయ మ్యాచ్లలో ఆడిన పాకిస్తాన్ కు చెందిన మొదటి మహిళగా గుర్తింపు పొందింది. 2019 నవంబర్ లో   అంతర్జాతీయ క్రికెట్ నుంచి విరామం తీసుకుంటున్నట్లు ఆమె ప్రకటించింది. 2020  2020, 25 ఏప్రిల్ న  ఆమె అంతర్జాతీయ క్రికెట్ నుండి విరమణ  ప్రకటించింది. మే 2022లో మీర్ మళ్ళీ   తాత్కాలికంగా  2022 ఫెయిర్ బ్రేక్ ఇన్విటేషనల్ T20లో సౌత్ కోస్ట్ సఫైర్స్ కి  నాయకత్వం వహించింది.

## సూచనలు

వర్గం:జీవిస్తున్న ప్రజలు
వర్గం:1986 జననాలు
వర్గం:క్రికెట్ క్రీడాకారిణులు